สังคมข่าวหุ้น
ล่าสุดโอมิครอนโผล่ไทยอีก 2 ราย วานนี้สถาบันรับเหมาซื้อเจ้าเดียว ต่างชาติและรายย่อย โบรกฯ สาดหุ้น ให้แนวรับ 1,610  จุด แนวต้าน 1,630 จุด...
ล่าสุดโอมิครอนโผล่ไทยอีก 2 ราย วานนี้สถาบันรับเหมาซื้อเจ้าเดียว ต่างชาติและรายย่อย โบรกฯ สาดหุ้น ให้แนวรับ 1,610  จุด แนวต้าน 1,630 จุด...
8 ธ.ค. 2564

*…กลุ่มลีสซิ่งโล่ง…
*…ตลาดหุ้นไทยวานนี้ใกล้วันหยุดยาว แรงซื้อเข้ามาเก็งกำไรในกลุ่มลีสซิ่ง หลังสำนักงานคณะกรรมการคุ้มครองผู้บริโภคคลายเกณฑ์คุมเพดานดอกเบี้ย นำโดย SAWAD, MTC และ THANI ล่าสุดโอมิครอนโผล่ไทยอีก 2 ราย วานนี้สถาบันรับเหมาซื้อเจ้าเดียว ต่างชาติและรายย่อย โบรกฯ สาดหุ้น ให้แนวรับ 1,610  จุด แนวต้าน 1,630 จุด…
*…MAKRO หุ้นพื้นฐานดีที่มีจำนวนจำกัด เพื่อเปิดโอกาสให้นักลงทุนเข้าร่วมลงทุนในธุรกิจค้าส่ง (B2B) และค้าปลีก (B2C) ชั้นนำระดับภูมิภาคเพื่อร่วมเติบโตไปด้วยกัน โดยสามารถจองซื้อได้ถึงวันที่ 9 ธันวาคมนี้เป็นวันสุดท้าย ที่ราคาจองซื้อ 43.50 บาทต่อหุ้น “สุชาดา อิทธิจารุกุล” ประธานเจ้าหน้าที่บริหาร กลุ่มธุรกิจสยามแม็คโคร พร้อมนำองค์กรก้าวสู่การเติบโตในระดับภูมิภาคเพื่อสร้างผลตอบแทนที่ดีแก่นักลงทุน…
*…ชูเดช คงสุนทร กรรมการผู้จัดการ ฝ่ายพัฒนาธุรกิจ บมจ.ไวส์ โลจิสติกส์ (WICE) ผู้ให้บริการโลจิสติกส์ระหว่างประเทศแบบครบวงจร มั่นใจไตรมาส 4/2564 มีแนวโน้มเติบโตต่อเนื่อง คาดรายได้ทำนิวไฮเป็นไตรมาสที่ 8 จากปริมาณการขนส่งที่เพิ่มขึ้นทั้ง 4 กลุ่มธุรกิจหลัก ได้แก่ ธุรกิจการขนส่งทางทะเล, การขนส่งทางอากาศ, ธุรกิจบริการด้านซัพพลายเชน และธุรกิจบริการขนส่งข้ามแดน นอกจากนี้บริษัทคาดว่าปัจจัยด้านค่าระวางเรือจะยังคงอยู่ในระดับสูงต่อเนื่องไปถึงกลางปี 2565…
*…กองทุนบัวหลวงประกาศข่าวดีส่งท้ายปี ล่าสุดกองทุนเปิดบัวหลวงยูเอสอัลฟ่า หรือ B-USALPHA เตรียมจ่ายเงินปันผลครั้งแรก ในอัตรา 0.15 บาทต่อหน่วยลงทุน และกองทุนผสมบัวหลวง 70/30 เพื่อการออม หรือ BM70SSF จ่ายเงินปันผลครั้งที่ 2 ในอัตรา 0.0662 บาทต่อหน่วยลงทุน โดยทั้ง 2 กองทุนจะจ่ายเงินปันผลพร้อมกันวันที่ 16 ธันวาคม 2564 นี้…
*…ปฐมพล สาวทรัพย์ ประธานเจ้าหน้าที่บริหารและกรรมการผู้จัดการใหญ่ บมจ.ไทยโพลีคอนส์ (TPOLY) คว้างานก่อสร้างใหม่ 3 โครงการ มูลค่ารวม 2 พันล้านบาท ประกอบด้วย โครงการก่อสร้างโรงพยาบาลธรรมศาสตร์ ศูนย์พัทยา ของมหาวิทยาลัยธรรมศาสตร์ ศูนย์รังสิต เป็นการก่อสร้างงานโครงสร้างและสถาปัตยกรรม…
*…ศักดิ์ชัย พีชะพัฒน์ ประธานเจ้าหน้าที่บริหารกลุ่มทิสโก้ รับมอบประกาศนียบัตร ESG100 ประจำปี 2564 จากพิพัฒน์ ยอดพฤติการ ประธานสถาบันไทยพัฒน์ ในโอกาสได้รับการคัดเลือกเป็น 1 ใน 100 ของบริษัทจดทะเบียนที่มีการดำเนินงานโดดเด่นด้านสิ่งแวดล้อม สังคม และ ธรรมาภิบาล (Environmental, Social, Governance) หรือกลุ่มหลักทรัพย์ ESG100 ประจำปี 2564 ในกลุ่มธุรกิจการเงิน (Financials) ต่อเนื่องเป็นปีที่ 7…
*…บุรณิศ มารัญพาล มอสควา ผู้อำนวยการอาวุโส สายงานพันธมิตรและช่องทางจัดจำหน่าย บมจ.โทเทิ่ล แอ็คเซ็ส คอมมูนิเคชั่น (DTAC) หรือดีแทค จับมือเจดี เซ็นทรัล ออกแคมเปญสุดปังส่งท้ายปี “Year End Joyfulness กับ dtac x JD CENTRAL” กับ 2 โปรโมชั่นสุดคุ้ม ทั้งส่วนลดค่าเครื่องมูลค่าสูงสุดกว่า 1,100 บาท พร้อมแจกซิมดีแทคเติมเงินฟรีอีกกว่า 100,000 ซิม รวมถึงส่วนลดพิเศษจากเจดี เซ็นทรัล มูลค่า 50 บาท มั่นใจช่วยขยายฐานผู้ใช้ทั้งดีแทค และเจดี เซ็นทรัล…
*…ศุภจี สุธรรมพันธุ์ ประธานเจ้าหน้าที่บริหารกลุ่ม บมจ.ดุสิตธานี (DUSIT) ลงนามในสัญญากับบริษัท เจ้อเจียง ดาหัว กรุ๊ป เพื่อเปิดโรงแรมดุสิตธานี เทียนมู่ เมาน์เท่น หางโจว ในบริเวณแหล่งท่องเที่ยวทางธรรมชาติอันงดงามที่เขตหลินอันของนครหางโจว หนึ่งในเมืองที่ได้รับการพัฒนาถึงขีดสุดและมีความสำคัญทางเศรษฐกิจสูงที่สุดของจีน พร้อมเปิดให้บริการในไตรมาส 2/2565